Terence Hill

Terensas Hilas (, tikrasis vardas – Mario Girotti; g. 1939 m. kovo 27 d. Venecija) – italų aktorius, prodiuseris ir režisierius, geriausiai žinomas savo vaidmenimis komedijose su kolega Badu Spenceriu.

 Biografija 
Terensas Hilas gimė Venecijoje, Italija. Jo motina buvo vokietė ir Antrojo pasaulinio karo metais šeima gyveno mažame miestelyje Lomače (Lommatzsch) Saksonijoje. Į Italiją jie persikėlė 1944 metais ir apsistojo tėvo gimtajame Umbrijos regione.

Pirmieji bandymai kine įvyko Terensui sulaukus 11. 1952 metais jis gavo didesnį vaidmenį režisieriaus Dino Risi filme „Atostogos su gangsteriu“. Nuo tada Terensas nuolatos filmavosi, tačiau tuo pat metu ir studijavo filosofiją universitete.

1959 metais Terensas, tuo metu žinomas savo tikruoju vardu ir pavarde, gavo vaidmenį filme „Hanibalas“. Jame taip pat nedidelį vaidmenį atliko Badas Spenceris (taip pat tikruoju vardu - Carlo Pedersoli), tačiau filmavimo aikštelėje jiedu nesusitiko. Tais pačiais metais Terensas nusprendė atsidėti vaidybai.

1963 metais jis vaidino režisieriaus Luchino Visconti Oskarui nominuotame filme „Leopardas“, sulaukusiame didelio pasisekimo, ir atkreipė dėmesį į save.  1964 metais Terensas persikėlė į Vokietiją, kur keletą metų sėkmingai vaidino nuotykių filmuose bei keliose Karlo Mėjaus romanų ekranizacijose.

1967 metais jis grįžo į Italiją ir filmuojant juostą „Dievas atleidžia... Aš ne!“ antrą kartą susitiko Badą Spencerį, tik šį kartą abiem teko pagrindiniai vaidmenys. Iš viso Terensas ir Badas kartu vaidino 18 filmų ir tapo populiariu komedijų filmų duetu ne tik Italijoje. Daugelyje filmų jų personažai buvo identiški: Terenso herojai linksmi, atsipalaidavę, linkę į avantiūras, tuo tarpu Bado įtarūs, niurūs, pasitikintys savo fizine jėga. Jų filmuose gausu susišaudymų, muštynių ir humoro.

1968 metais Terensas pakeitė savo vardą iš Mario Girotti. Tai lėmė prodiuserių, norėjusių labiau įsimenamo vardo, įtaka. Nepaisant itališkos kilmės, Terenso personažai Italijoje kurtuose filmuose būdavo dubliuojami. Net 18 filmų tai darė Pino Locchi.

1970 ir 1971 metais Terensas ir Badas kartu vaidino komiško vesterno dilogijoje „Mano vardas Trejybė“ ir „Mano vardas vis dar Trejybė“. Pradžioje Trejybės (arba Triniti) vaidmuo buvo pasiūlytas Frankui Nero, tačiau šis dėl užimtumo kituose projektuose jo atsisakė. Tada filmo režisierius nusprendė pasirinkti Terensą ir šie filmai atnešė jam ir Badui Spenceriui pasaulinį pripažinimą.

1973 metais Terensas, kartu su Henry Fonda vaidino garsiame Sergio Leone filme „Mano vardas Niekas“. Šis filmas išliko Terenso mėgstamiausiu per visą aktoriaus karjerą.

1977 metais aktorius persikėlė į Holivudą, kur jo pirmuoju filmu JAV tapo „Ponas Milijardas“.

 Asmeninis gyvenimas
1967 metais Terensas vedė Lori Zwicklbauer, kuri vėliau pavardę pakeitė į Hill. 

Lori Hill yra parašiusi scenarijus TV filmams „Lucky Luke“ ir „Don Camillo“, kuriuose vaidino jos vyras. 

Pora užaugino 2 vaikus. Dukra Jess Hill (g. 1969) taip pat dirba kino pramonėje ir yra vaidinusi kelete filmų.

Įsūnis Rossas Hillas 1990 metais žuvo avarijoje JAV.

Šiuo metu aktorius su žmona gyvena Masačusetse.

 Filmografija 

 Filmai Mario Girotti vardu 
 Metai  Lietuviškas pavadinimas  Originalus pavadinimas  1951 Atostogos su gangsteriu  Vacanze col gangster  1952   La voce del silenzio  1953   Villa Borghese 1953   Il viale della speranza 1954   Divisione Folgore 1955   Gli sbandati 1955   La vena d'oro 1956   I vagabondi delle stelle 1956   Mamma sconosciuta 1956   Guaglione 1957 Platus mėlynas kelias  La grande strada azzurra 1957   Lazzarella 1958   Anna di Brooklyn 1958 Kalavijas ir kryžius  La spada e la croce 1958   Il ritratto di Dorian Gray 1959   Cerasella 1959   Il padrone delle ferriere 1959   Spavaldi e innamorati 1959   Juke-box, urli d'amore 1959 Hanibalas  Hannibal 1960   Un militare e mezzo 1960 Liepsnojanti Kartagina Cartagine in fiamme 1961  Il mio amore è scritto sul vento 1961 Aladino stebuklai  Le meraviglie di Aladino 1962 Septynios jūros iki Kalė Il dominatore dei sette mari 1962 Trumpiausia diena Il giorno più corto 1962 Juozapas ir jo broliai  Giuseppe venduto dai fratelli 1963 Leopardas Il Gattopardo 1964 Vinetu 2 Winnetou 2. Teil  1964 Tarp grifų Frontier Hellcat  1965  Shots in 3/4 Time  1965 Naftos princas Der Ölprinz 1965  Duel at Sundown  1965  Ruf der Wälder  1965 Tvirtoji Ranka Old Surehand  1966 Nybelungai, 1 dalis - Zygfrydas Die Nibelungen, Teil 1 - Siegfried  1967 Nybelungai, 2 dalis – Krimhildos kerštas Die Nibelungen, Teil 2 - Kriemhilds Rache  1967  Io non protesto, io amo

 Filmai Terence Hill vardu 

 Metai  Lietuviškas pavadinimas  Originalus pavadinimas  1967 Mažoji Rita keliauja į Vakarus Little Rita nel West 1967 Dievas atleidžia... Aš ne!   Dio perdona... Io no! 1968 Paruošti karstą! Preparati la bara! 1968 Keturi tūzai I quattro dell'Ave Maria 1969 Barbagia Barbagia 1969 Batų kalnas La collina degli stivali 1970 Mano vardas Trejybė  Lo chiamavano Trinità 1970 Vėjo pyktis La collera del vento 1971 Mano vardas vis dar Trejybė  ...continuavano a chiamarlo Trinità 1971 Juodasis korsaras Il corsaro nero 1972 Nagi, vaikinai!  Più forte, ragazzi! 1972  Tiesa ir melas Il vero e il falso 1972 Žmogus iš Rytų  ...E poi lo chiamarono il Magnifico 1973 Mano vardas Niekas  Il mio nome è Nessuno 1974 Kitaip mes supyksim!  ... altrimenti ci arrabbiamo! 1974 Atsuk kitą skruostą  Porgi l'altra guancia 1975 Genijus, du bendrininkai ir naivuolis  Un genio, due compari, un pollo 1977 Kovotojai su nusikalstamumu  I due superpiedi quasi piatti 1977 Ponas Milijardas  Mr. Billion 1977 Žygiuok arba mirk  March or Die 1978 Herbas arba skaičius  Pari e dispari 1979 Aš ir hipopotamai  Io sto con gli ippopotami 1980 Superpolicininkas  Poliziotto superpiù 1981 Rasi draugą – rasi lobį  Chi trova un amico, trova un tesoro 1983 Visada pasiruošę  Nati con la camicia 1983 Donas Kamilo  Don Camillo 1984 Dvigubi nemalonumai  Non c'è due senza quattro 1985 Majamio superpolicininkai  Miami Supercops 1987 Renegatas  Renegade 1991 Laimingasis Lukas  Lucky Luke 1994 Nemalonumų mėgėjai  Botte di Natale 1997 Virtualus ginklas  Cyberflic

 TV filmai 

 Metai  Originalus pavadinimas  Lietuviškas pavadinimas  Pastabos 1992  Lucky Luke  Laimingasis Lukas  TV serialas 2000 – 2018  Don Mateo  Tėvas Motiejus  TV serialas 2006  L'uomo che sognava con le aquile   TV filmas 2009  L'uomo che cavalcava nel buio   TV filmas 2009  Doc West  Daktaras Vestas  TV filmas 2009  Triggerman  Šaulys  video  2011 – 2015  Un passo dal cielo   TV serialas

 Apdovanojimai 
 1975 metai – Bambi Awards (kartu su Badu Spenceriu) – už vaidmenis filmuose „Porgi l'altra guancia“ ir „...altrimenti ci arrabbiamo!“
 2005 metai – Roseto First Work Festival – karjeros apdovanojimas
 2010 metai – David di Donatello – karjeros apdovanojimas

 Nuorodos 
 Oficiali svetainė

Kategorija:Italijos aktoriai